01/07/2019 | Administración LocalMunicipal
Val do Dubra
Anuncio de aprobación definitiva da modificación puntual das normas subsidiarias de planeamento do Concello de Val do Dubra para a delimitación de solo de núcleo rural de Cernadas.

Anuncio de aprobación definitiva da modificación puntual das normas subsidiarias de planeamento do Concello de Val do Dubra para a delimitación de solo de núcleo rural de Cernadas. Mediante a Orde do 29 de xaneiro de 2019, da Consellería de Medio Ambiente, Territorio e Vivenda (DOG n.º 41, do 27 de febreiro de 2019), aprobouse definitivamente a modificación puntual das normas subsidiarias de planeamento do Concello de Val do Dubra para a delimitación de solo de núcleo rural de Cernadas. Conforme co disposto nos artigos 82 da Lei 2/2016, de 10 de febreiro, do solo de Galicia e 70 da Lei 7/1985, do 2 de abril, reguladoras das bases de réxime local, publicase a normativa e ordenanzas da modificación definitivamente aprobada. O que se fai público para a súa executividade, cumprindo así o disposto no artigo 82.3 da Lei 2/2016, sinalando que segundo o disposto no artigo 84 da Lei 2/2016, de 10 de febreiro do solo de Galicia, contra esa orde non cabe recurso en vía administrativa; non obstante, contra ela se poderá interpoñer recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, a contar dende o día seguinte ó da súa publicación, segundo o disposto nos artigos 10 e 46 da Lei 29/1998, de 13 de xullo, reguladora da xurisdición contencioso-administrativa. Val do Dubra 25 de xuño de 2019 O alcalde José Manuel Varela Ferreiro CAPITULO I.- DISPOSICIÓNS XERAIS Artigo 1.- Ámbito de aplicación e características As condicións establecidas neste Título serán de aplicación aos ámbitos dos núcleos rurais, grafitados nos correspondentes Planos de Ordenación coa denominación NRT (Núcleo rural tradicional) e NRC (Núcleo rural común). Artigo 2.- Tipos básicos de núcleos rurais 1 De acordo coas características que presentan os núcleos, os seus ámbitos divídense nunha ou varias zonas, nas que serán de aplicación as ordenanzas ou normas establecidas no presente Titulo.2 As zonas nas que se dividen os ámbitos dos núcleos rurais son as seguintes: a) NUCLEO RURAL TRADICIONAL: Está integrado por unha zona homoxénea NRT - Zona Tradicional. b) NUCLEO RURAL COMUN: Está integrado por unha zona homoxénea NRC – Zona Común Artigo 3.- Abreviaturas As abreviaturas, por orde alfábetica, utilizadas na presente Ordenanza son as seguintes: CAPITULO II.- ORDENANZAS E NORMAS REGULADORAS DO SOLO DE NÚCLEO RURAL SECCIÓN 1ª.- Actuacións nas edificacións existentes Artigo 1.- Ámbito de aplicación As condicións que se establecen nesta Sección serán de aplicación ás edificacións existentes comprendidas nos ámbitos do núcleo rural de CERNADAS delimitado na M. P. das NN. SS. do municipio de Val do Dubra. Artigo 2.- Actuacións permitidas 1 Permitirase de conformidade co disposto no Artigo 25º LSG, logo de licenza municipal e sen necesidade de autorización autonómica previa, as seguintes actuacións: a) Obras de conservación e restauración das edificacións existentes, sempre e cando non supoña variación das características esenciais do edificio, nin alteración do lugar, volume e tipoloxía tradicional. En todo caso as devanditas obras axustaranse ás condicións de edificación establecidas no Artigo 7 ao Artigo 12 da presente Normativa. b) Obras de rehabilitación e ampliación en planta ou altura das edificacións existentes que non impliquen variación da súa tipoloxía, sempre que se cumpran as condicións de edificación establecidas no Artigo 7 ao Artigo 12 da presente Normativa. c) Novas edificacións, de acordo coas condicións de edificación establecidas no Artigo 7 ao Artigo 12 desta Normativa. d) Obras de conservación, restauración, rehabilitación e reconstrución das edificacións tradicionais ou de especial valor arquitectónico existentes no núcleo rural, sempre que non supoñan variación das características esenciais do edificio, nin alteración do lugar, do seu volume nin da tipoloxía orixinaria.2 As actuacións permitidas nos núcleos rurais destinadas a vivenda cumprirán, ademais as condicións establecidas nas NHG, a excepción de aquelas condicións que resulten incompatibles co cumprimento das determinacións da normativa de protección do patrimonio. Artigo 3.- Actuacións incompatibles 1 De conformidade co disposto no Artigo 26º LSG, nos núcleos rurais están prohibidas as seguintes actuacións: a) As edificacións e usos característicos das zonas urbanas e aquelas cuxa tipoloxía resulte impropia en relación cas determinacións do planeamento. b) A segregación ou agregación de parcelas que determinen a desfiguración da tipoloxía do núcleo, salvo autorización da consellería competente en materia de patrimonio cultural. c) As naves industriais. d) Aqueles movementos de terras que supoñan unha agresión ao medio natural ou que varíen a morfoloxía da paisaxe do lugar. e) A apertura de pistas, rúas ou camiños que non estean previstos no planeamento, así como a ampliación dos existentes e o derrubamento de muros tradicionais dos rueiros ou corredoiras, agás disposición do planeamento que o autorice. f) As novas instalacións destinadas á produción gandeira, agás as pequenas construcións artesanais ou para o autoconsumo.2 No interior dos núcleos rurais queda prohibido o derrubamento ou demolición das construcións existentes, salvo nos seguintes casos: a) O daquelas construcións que non presenten un especial valor arquitectónico, histórico ou etnográfico. b) Tódolos engadidos e edificacións auxiliares que desvirtúen a tipoloxía, forma e volume de calquera edificación primitiva, ou que polos materiais neles empregados supoñan un efecto distorsionador para a harmonía e estética do conxunto edificatorio ou non sexan propios do asentamento rural tradicional.3 Nos supostos previstos no número anterior, solicitarase licenza de demolición acompañando ao proxecto técnico un estudo xustificado e motivado do cumprimento e veracidade das circunstancias que concorren de acordo co especificado anteriormente.4 En todo caso e de xeito expreso prohíbese o derrubamento e a demolición dos muros e peches tradicionais existentes, así como a ampliación de camiños existentes por estar afectado por elementos de interese etnográfico así como árbores autóctonas que delimiten camiños ou terreos. En calquera caso, de existir discordancia entre os planos e a realidade, prevalecerá en todo caso a realidade existente. SECCIÓN 2ª.- Novas edificacións Artigo 1.- Ámbito de aplicación As condicións que se establecen nesta Sección serán de aplicación ás edificacións existentes comprendidas nos ámbitos do núcleo rural de CERNADAS delimitado na M. P. das NN. SS. do municipio de Val do Dubra. Artigo 2.- Condicións xerais das novas edificacións 1 Darase prioridade á rehabilitación das edificacións tradicionais fronte á nova construción, evitando a degradación e perda destas construcións, integrándoas en novos usos ou dotacións, favorecendo o uso e desfrute do medio rural, coa finalidade de revitalizar o espazo de acordo con criterios de sustentabilidade, aforro enerxético, mellora da calidade e conservación dos elementos singulares das construcións.2 As novas edificacións que se pretendan emprazar nos núcleos rurais tradicionais identificaranse coas características propias do lugar e estarán encamiñadas, de conformidade co disposto no Artigo 24º LSG, a consolidar a trama rural existente.3 As novas edificacións cumprirán as condicións de infraestrutura establecidas no Artigo 20 e o Artigo 21 desta Normativa e as condicións de estética contidas no Artigo 22 desta normativa. Artigo 3.- Tipoloxía das edificacións 1 As novas edificacións manterán a tipoloxía ou tipoloxías das edificacións existentes nos núcleos correspondentes, prohibíndose as edificacións de características das zonas urbanas e aquelas cuxa tipoloxía resulte impropia á da existente no asentamento. Artigo 4.- Condicións de posición e parcelación 1 PARCELA MÍNIMA PARA A ZONA TRADICIONAL a) Cara a conservar o parcelario tradicional existente, na zona tradicional do núcleo non se permitirán novas parcelacións, salvo autorización da consellería competente en materia de patrimonio cultural. b) Para a zona tradicional do núcleo rural a parcela mínima edificable non será inferior a 300 m2. As condicións de superficie de parcela cumpriranse salvo en casos excepcionais debidamente xustificados de parcelas inferiores situadas entre outras xa edificadas que imposibiliten alcanzar a dimensión de parcela mínima. c) Autorizaranse dimensións menores de parcela, cando esta se reduza por cesión de terreo ao Concello para a apertura ou regularización do viario. d) A fronte mínima para a zona tradicional dos núcleos rurais é de 12 m lineais para os efectos de edificación. Nos casos nos que a consellería competente en materia de patrimonio cultural autorice a agregación ou segregación de parcelas, deberá cumprirse coa citada fronte.2 PARCELA MÍNIMA PARA A ZONA COMÚN a) Para a zona común dos núcleos rurais a parcela mínima edificable non será inferior a 600 m2. b) Autorizaranse dimensións menores de parcela, cando esta se reduza por cesión de terreo ao Concello para a apertura ou regularización do viario c) A fronte mínima para a zona común dos núcleos rurais é de 12 m lineais para os efectos de edificación. Nos casos nos que a consellería competente en materia de patrimonio cultural autorice a agregación ou segregación de parcelas, deberá cumprirse coa citada fronte.3 LIÑAS DE EDIFICACIÓN E PECHE Na Estrada da Deputación que atravesa o núcleo rural tradicional, as liñas de edificación defínense nos planos de ordenación. A liña de peche establécese polas aliñacións oficiais, grafiadas nos correspondentes planos de ordenación. As edificacións e outras construcións na marxe das estrada provincial non se situarán máis próximas a estas que a aliñación de edificación sinalada nos planos de ordenación. Non se admitirán voos sobre as aliñacións de edificación que dan fronte ás estrada provincial. Será requisito para o outorgamento da correspondente licenza municipal para a execución de todo tipo de edificacións e outras construcións na zona de servidume e afección da estrada provincial, a obtención previa da autorización do órgano competente da administración titular da estrada, salvo que este teña recoñecidos como tramo urbano, para os efectos da lexislación sectorial en materia de estradas, os terreos nos que se pretenda realizar aquelas. Os rueiros tradicionais quedan exceptuados do cumprimento das determinacións contidas neste punto, así como de todas aquelas determinacións contrarias ao mantemento dos mesmos. De existir discordancia entre os planos e a realidade, prevalecerá en todo caso a realidade existente.4 RETRANQUEOS DAS EDIFICACIÓNS a) A VÍAS: a)-1 Para a Estrada da Deputación, as edificacións se retranquearán, como mínimo, 3 metros da liña de peche sempre que esta distancia non sexa inferior á liña de edificación establecida na presente normativa. a)-2 Nas demais vias e rúas, as novas edificacións separaranse, como mínimo, 3 metros das aliñacións establecidas nos Planos de Ordenación. Exceptúanse as novas edificacións que poidan pegarse ás edificacións existentes, por aplicación do disposto Artigo 9 da presente normativa. b) A LINDEIROS: b)-1 As novas edificacións separaranse, como mínimo, 3 metros do lindeiro posterior e dos lindeiros laterais. Exceptúanse desta condición, os casos en que se permita o acaroamento na zona común do núcleo. b)-2 Os retranqueos establecidos non poderán ser superados por ningún elemento saínte da edificación como voos, escaleiras exteriores, etc, salvo os aleiros de cuberta de ata 0,80 metros.5 POSICIÓN DO PECHE A posición dos peches das parcelas, segundo a súa tipoloxía, rexeranse polas seguintes condicións: a) Os peches completamente diáfanos, sobre piquetes sen cimentación de obra de fábrica, por circunstancias de aproveitamento agrícola ou gandeiro debidamente acreditadas, poderanse situar ao bordo da parcela. b) Os peches diáfanos, con cimentación de obra de fábrica que non sobresaia máis de cincuenta centímetros (50 cm) en ningún punto da rasante do terreo, non poderán situarse entre a estrada e a liña máis afastada da que resulte de comparar a situación da aliñación oficial exterior coa dunha liña paralela ao bordo da parcela a unha distancia de dous metros (2 m) medida horizontalmente e ortogonalmente dende aquela. c) O resto de peches non diáfanos ou de obra de fábrica, non poderá situarse máis próximos á estrada que a aliñación da edificación. Será requisito para o outorgamento da correspondente licenza municipal para a execución de peches nas zonas de servidume e afección da estrada provincial, a obtención previa da autorización do órgano competente da administración titular da estrada, salvo que este teña recoñecidos como tramo urbano, para os efectos da lexislación sectorial en materia de estradas, os terreos nos que se pretenda realizar aquela. Os rueiros tradicionais quedan exceptuados do cumprimento das determinacións contidas neste punto, así como de todas aquelas determinacións contrarias ao mantemento dos mesmos. De existir discordancia entre os planos e a realidade, prevalecerá en todo caso a realidade existente. O mesmo criterio aplicarase no caso de existencia doutro patrimonio arquitectonico ou etnográfico, cuxo mantemento entre en contradicción coas aliñacións establecidas pola presente modificación puntual. Artigo 5.- Condicións de acceso 1 Será requisito para o establecemento de acceso á estrada provincial da obtención previa da autorización do órgano competente da administración titular da estrada.2 O outorgamento da antedita autorización de acceso será requisito previo para a obtención da correspondente licenza municipal para realizar calquera tipo de edificación na parcela, salvo no caso de que se dispoña dun acceso alternativo que non se realice a través da estrada provincial. Artigo 6.- Condicións de volume 1 CONDICIÓNS XERAIS O volume máximo das novas edificacións na zona tradicional será similar ao das edificacións tradicionais existentes, agás cando resulte imprescindible superalo por esixencias do uso ou actividade. En todo caso, deberán adoptarse as medidas correctoras necesarias para garantir o mínimo impacto visual sobre a paisaxe e a mínima alteración da topografía natural dos terreos (Artigo 24.7º. b LSG). 2 OCUPACIÓN MÁXIMA ZONA TRADICIONAL: O 40% da superficie neta de parcela non podendo superar os 150 metros cadrados de superficie ocupada pola edificación principal.3 OCUPACIÓN MÁXIMA ZONA COMÚN: O 30 % da superficie neta de parcela.4 ALTURA DA EDIFICACIÓN a) A altura da edificación non excederá de planta baixa e piso, nin dun máximo de 7 metros, medidos no centro de todas as súas fachadas, dende a rasante natural do terreo ao arranque inferior da vertente da cuberta, salvo que as características específicas dá actividade, debidamente xustificadas, fixesen imprescindible superalos nalgún dos seus puntos. b) En todo caso a altura da nova edificación será acorde coas alturas das edificacións tradicionais existentes no ámbito. No caso de tratarse de vivendas pegadas a outras existentes na zona común do núcleo, en ningún caso superarán a altura nin as plantas das existentes.5 EDIFICABILIDADE MÁXIMA ZONA TRADICIONAL: 0,70 m2/m2.6 EDIFICABILIDADE MÁXIMA ZONA COMUN: 0,50 m2/m2.7 FONDO MÁXIMO EDIFICABLE: para as edificacións que se sitúen na aliñación oficial, ou se retranqueen desta menos de cinco metros, o fondo máximo da edificación medido perpendicularmente á aliñación non superará os 15 metros.8 CUBERTAS As cubertas das edificacións cumprirán as seguintes condicións: a) Terán unha pendente igual ou inferior á media das pendentes das cubertas existentes no correspondente núcleo rural, sen superar en ningún caso os 40º, e estará formada por planos continuos sen caneos nas súas vertentes. b) Permítese o aproveitamento baixo cuberta para usos vivideros como prolongación da vivenda inferior, recibindo iluminación e ventilación polos testeiros e polas ventás inclinadas situadas no plano das vertentes das cubertas, sempre que se cumpran as dimensións establecidas nas NHV-2010 para usos vivideiros. c) Agás en casos debidamente xustificados e previa autorización preceptiva do Concello, o material preferente a utilizar na terminación da cuberta será a tella cerámica. d) Quedan prohibidas as mansardas ou bufardas.9 SOTOS Y SEMISOTOS a) Prohíbense os sotos no solo de núcleo rural tradicional e nos contornos de protección. Permítense os sotos e semisotos en casos puntuais cando se xustifique a súa existencia nas edificacións do ámbito da nova edificación, cando a súa construción admita unha mellor adaptación da edificación á topografía do terreo ou, no caso dos semisotos, cando se xustifique a necesidade manifesta da súa execución porque as condicións topográficas do terreo impidan a construción doutro xeito. Nestes casos o acceso ao soto deberá resolverse dende o interior da edificación. Cumprirán en todo caso as condicións sinaladas nas NN. SS. e en todo caso deberán resolverse no interior do contorno que a edificación posúa sobre a rasante. b) Os sotos e semisotos que superen nalgún dos seus puntos máis dun metro, sobre a cota natural do terreo ou sobre a rasante da vía a que dea fronte, computarán como unha planta. Artigo 7.- Edificacións auxiliares e invernadoiros Nos núcleos rurais permítese a construción de edificacións auxiliares, sempre que cumpran as condicións establecidas nos apartados seguintes: 1 As edificacións auxiliares computarán edificabilidade en todos os casos (Artigo 41.4º. a LSG). 2 A instalación de invernadoiros con destino exclusivo ao uso agrario que se instalen con materiais lixeiros e doadamente desmontables non estará suxeita ás condicións de edificación establecidas no Artigo 7 ao Artigo 12 desta Normativa.3 As edificacións auxiliares en ningún caso poderán ser vivideiras e cumprirán as seguintes condicións: a) Serán de planta baixa, cunha altura máxima de 2,50 metros e unha altura máxima de cumieira de 3,50 m. b) A ocupación máxima en planta será de 40 m2, computando edificabilidade en todos os casos. c) As edificacións auxiliares poderán situarse exentas, pegadas á edificación principal ou en contacto co peche do lindeiro. Neste último caso necesitarán a conformidade do lindante. d) As edificacións auxiliares non pegadas á edificación principal situaranse, como mínimo, a unha distancia de 3 metros dos ocos das pezas vivideiras. Artigo 8.- Actuacións prohibidas 1 De conformidade co disposto no Artigo 26º da LSG, prohíbense: a) As edificacións e usos característicos das zonas urbanas e aquelas cuxa tipoloxía resulte impropia en relación coas determinacións do planeamento. b) Os parcelamentos que determinen a desfiguración da tipoloxía do núcleo. c) As naves industriais. d) Aqueles movementos de terras que supoñan unha agresión ao medio natural ou que varíen a morfoloxía da paisaxe do lugar. e) A apertura de pistas, rúas ou camiños que non estean previstos no planeamento, así como a ampliación dos existentes e o derrubamento de muros tradicionais dos rueiros ou corredoiras, agás disposición do planeamento que o autorice. f) As novas instalacións destinadas á produción gandeira, agás as pequenas construcións artesanais ou para o autoconsumo. g) A demolición das construcións existentes, agás nos seguintes supostos: g)-1 Construcións que non presenten un especial valor arquitectónico, histórico ou etnográfico. g)-2 Todos os engadidos e edificacións auxiliares que desvirtúen a tipoloxía, a forma e o volume de calquera edificación primitiva ou que polos seus materiais supoñan un efecto distorsionador para a harmonía e estética do conxunto edificatorio ou non sexan propios do asentamento rural tradicional.2 Sen prexuízo do disposto no apartado 1 anterior, nos núcleos tradicionais, estarán prohibidos: a) As vivendas acaroadas, proxectadas en serie, de características similares e colocadas en continuidade en máis de tres unidades. b) Os novos tendidos aéreos. c) A execución de actuacións integrais que determinen a desfiguración da tipoloxía do núcleo e a destrución dos valores que xustificaron a súa clasificación como tal. Artigo 9.- Condicións de uso 1 USO CARACTERÍSTICO: Residencial 2 USOS PORMENORIZADOS PERMITIDOS Poderanse permitir usos os usos terciarios, produtivos, turísticos, os pequenos talleres e as novas tecnoloxías da información, así como os dotacionais, asistenciais e vinculados con servizos públicos.3 USOS PROHIBIDOS Prohíbense os usos industriais diferentes dos pequenos talleres. SECCIÓN 3ª.- Espazos libres e zonas verdes Artigo 1.- Ámbito de aplicación e regulación 1 AMBITO DE APLICACIÓN. As condicións que se establecen nesta Sección serán de aplicación ás edificacións existentes comprendidas nos ámbitos do núcleo rural de CERNADAS delimitado na M. P. das NN. SS. do municipio de Val do Dubra.2 REGULACIÓN. Con carácter xeral nos espazos libres e zonas verdes existentes nos núcleos rurais, manterase a súa composición actual, respectándose as instalacións e edificacións existentes nestes. Non obstante nas obras de remodelación destes espazos, aplicaranse, na medida do posible as seguintes condicións. a) Nos espazos libres de carácter público, unicamente se permitirán elementos de mobiliario urbano e pequenas edificacións de carácter provisional (quioscos de bebidas ou prensa, cabinas telefónicas, pérgolas, quiosco de música, etc), que sexan estritamente necesarios. Todos os elementos, edificacións, instalacións e servizos permitidos poderán ocupar, como máximo, o 20% da superficie total. b) Os parques, xardíns e demais espazos libres de uso público deberán ser adaptados, de acordo coas condicións de accesibilidade reguladas na LASB e na RASB. c) Os materiais utilizados na construción dos pequenos elementos así como no mobiliario urbano, harmonizarán co ámbito e o ambiente rural. d) Nas intervencións sobre estes espazos irán encamiñadas a soterrar os tendidos aéreos existentes e a minimizar as instalacións urbanas. SECCIÓN 4ª.- Equipamentos Artigo 1.- Ámbito de aplicación e regulación 1 AMBITO DE APLICACIÓN. As condicións que se establecen nesta Sección serán de aplicación ás edificacións existentes comprendidas nos ámbitos do núcleo rural de CERNADAS delimitado na M. P. das NN. SS. do municipio de Val do Dubra.2 REGULACIÓN a) A M. P. das NN. SS. respecta todos os equipamentos existentes. As obras de ampliación que puidesen realizarse, cumprirán as condicións establecidas no apartado b) seguinte, para os novos equipamentos. b) Os novos equipamentos cumprirán as condicións establecidas no Artigo 7 ao Artigo 12 da presente Normativa, en todo aquilo que resulte de aplicación, así como o referido no apartado 4 da Normativa das NN. SS. c) No caso en que resulte imprescindible superar os volumes permitidos por esixencias do uso do equipamento, deberá descompoñerse en dous ou máis volumes conectados entre si, co fin de adaptar as volumetrías ás tipoloxías tradicionais propias do núcleo rural. En todo caso, deberán adoptarse as medidas correctoras necesarias para garantir o mínimo impacto visual sobre a paisaxe e a mínima alteración da topografía natural dos terreos (Artigo 24.7º. b LSG). SECCIÓN 5ª.- Rede viaria Artigo 1.- Ámbito de aplicación e regulación 1 As condicións establecidas nesta Sección, serán de aplicación aos espazos de núcleos rurais destinados a viario.2 As estradas regúlanse polas condicións establecidas no Artigo 21 desta Normativa.3 En aplicación das disposicións contidas na LASB e no RASB, o viario dos núcleos rurais cumprirá as condicións de adaptación esixidas no Artigo 15º. -) do RASB. Non obstante cando as características morfolóxicas das edificacións e rúas preexistentes ou a orografía dificulten a creación de itinerarios peonís adaptados, poderán admitirse, de conformidade co disposto no Artigo 16.6 º. -) do citado regulamento, substitucións por itinerarios mixtos que cumprirán as condicións establecidas no Artigo 16.4 º. -) do RASB. SECCIÓN 6ª.- Patrimonio cultural Artigo 1.- Elementos catalogados 1 De conformidade co disposto na Lei 5/2016, do 4 de maio, de patrimonio cultural de Galicia (a partir deste momento LPCG) e na Lei 16/1985, de 25 de xuño do patrimonio histórico español (a partir deste momento LPHE) e nos decretos que se citan nos apartados seguintes, as Normas serán de aplicación a: a) Os edificios, conxuntos e elementos de interese histórico, artístico, arquitectónico, urbanístico e/ou ambiental, etnográfico ou cultural, grafados nos Planos de Ordenación das actuais NN. SS. e incluídos na relación do Catálogo destas. b) As zonas, enclaves, edificios, construcións, restos ou depósitos que, se é o caso, sexan catalogados polos Organismos Competentes en materia de Patrimonio Histórico, Artístico e Cultural, os cales serán incorporados ao Catálogo.2 A cualificación de “fóra de ordenación” non é aplicable aos inmobles catalogados neste documento, a excepción dos elementos destes inmobles para os que así veña establecido na ficha correspondente.3 O marco normativo específico de protección do patrimonio cultural está constituído polas fichas do catálogo e os apartados relativos á protección de dito patrimonio, incluídos na SECCIÓN 6ª e no CAPITULO V do presente documento. CAPITULO III.- CONDICIÓNS DE INFRAESTRUTURA NOS NÚCLEOS RURAIS Artigo 1.- Infraestruturas de servizos 1 De conformidade co establecido nos Arts.24.3. e 24.5 LSG, para edificar no ámbito dos núcleos rurais, deberán cumprirse as seguintes condicións de infraestruturas: a) Dispoñer de acceso rodado de uso público. b) Executar á súas costa a conexión coas redes de servizos existentes no núcleo rural ou nas proximidades. c) No caso de non existir redes de servizos, deberán resolverse por medios individuais, con cargo ao promotor ou á promotora da edificación e co compromiso de conexión cando se implanten os servizos. Os sistemas individuais cumprirán as seguintes condicións: c)-1 O abastecemento de auga poderá ser por captación individual sempre que se garanta unha dotación mínima de auga potable de 50 litros por habitante e día, cun mínimo de 200 litros/día, de acordo co disposto nas NHG. c)-2 O saneamento poderá resolverse por medios individuais, de maneira que se garanta a non contaminación do medio natural. A estes efectos e no caso de vivendas, o tratamento das augas residuais axustarase, como mínimo, aos sistemas que a tal fin se describen na Norma Tecnolóxica da Edificación NTE-ISD de 1974, ou calquera outra que a substitúa. c)-3 Os pozos absorbentes destas instalacións deberán gardar, como mínimo, as seguintes distancias: – Vinte metros de calquera pozo de captación de auga. – Cinco metros da edificación principal. – Cinco metros dos lindeiros, agás no caso de que sexa común ou acaroada coa do colindante.2 Cando se pretenda parcelar, construír novas edificacións, substituír ou rehabilitar integralmente as existentes nos núcleos rurais, por aplicación das condicións establecidas neste Título, as persoas propietarias deberán ceder gratuitamente ao concello os terreos necesarios para a apertura ou regularización do viario preciso (Artigo 24.2 LSG). 3 Para a execución de calquera obra en zona de policía de canles é necesaria a obtención da correspondente autorización de obras do Organismo de conca. Artigo 2.- Infraestruturas viarias 1 As liñas límite de edificación e peche na estrada de titularidade provincial gráfanse no correspondente plano, identificando as aliñacións coas liñas de peche, pendente de emisión de informe favorable, preceptivo e vinculante, do organismo titular da citada estrada. CAPITULO IV.- CONDICIÓNS DE ESTÉTICA NOS NÚCLEOS RURAIS Artigo 1.- Condicións particulares 1 As características estéticas e construtivas e os materiais, cores e acabados serán acordes coa paisaxe rural e coas construcións tradicionais do asentamento. En tal sentido, para o rematado das edificacións, empregarase a pedra ou os materiais tradicionais e propios da zona. En casos xustificados pola calidade arquitectónica da edificación, poderán empregarse outros materiais que harmonicen cos valores naturais, a paisaxe rural e as edificacións tradicionais do ámbito.2 Os peches das parcelas estarán en consonancia cos tradicionais existentes no correspondente núcleo rural. Cando o peche ou valado de terreos sexan de elementos opacos ou de fábrica terán unha altura máxima de 1,00 metro, podendo superarse esta altura ata 1,50 metros con materiais diáfanos acordes cos existentes no núcleo, así como con peches vexetais.3 As canles e baixantes non presentarán molduras e serán de chapa metálica (cinc, cobre, etc.) con acabado mate e sección preferentemente circular.4 As carpinterías e ocos serán dos materiais, cores e configuracións existentes no contorno. Os elementos de escurecemento serán preferentemente contras interiores de madeira, non permitíndose as persianas exteriores.5 No relativo aos aleiros estableceranse na normativa as súas condicións construtivas en base ao estudo pormenorizado do núcleo, de xeito que sexan acordes coa tipoloxía tradicional existente. En ningún caso poderán exceder do plano de fachada elementos estruturais de formigón, nin cornixas, molduras ou elementos decorativos.6 Os voos e recuamentos de fachada permitiranse no caso de que sexan identificados e definidos no estudo pormenorizado do núcleo rural como propios das edificacións tradicionais e serán acordes con estas tipoloxías.7 De facerse novos remates de chemineas estes harmonizarán cos tipos tradicionais existentes. CAPITULO VCAPITULO VI.- INTERVENCIÓNS EN ELEMENTOS CATALOGADOS E / OU CONTORNO DE PROTECCIÓN DOS ELEMENTOS CATALOGADOS Artigo 1.- Consideracións xerais 1 O marco normativo específico de protección do patrimonio cultural está constituído polas fichas do catálogo e os apartados relativos á protección de dito patrimonio, incluídos na CAPITULO IISECCIÓN 6ª e no presente capítulo.2 As condicións que se establecen neste artigo, así como as determinacións contidas nas fichas do catálogo teñen carácter normativo e serán de aplicación a todos os elementos catalogados e aos seus contornos de protección comprendidos no interior dos núcleos rurais.3 O patrimonio cultural existente nos núcleos rurais gráfase nos correspondentes planos de ordenación, delimitando o propio elemento, así como o seu correspondente contorno de protección.4 Para os efectos da presente modificación puntual o patrimonio cultural dos núcleos delimitados está constituído polo PATRIMONIO ARQUITECTÓNICO E ETNOGRÁFICO sinalado nos planos de ordenación e incluídos no catálogo. Cada elemento incluído no catálogo da presente modificación puntual conta cunha ficha individualizada que contén a súa identificación, localización, descrición das características do elemento e nivel de protección asignado. Artigo 2.- Contornos de protección 1 Para cada elemento incluído no catálogo delimítase o correspondente contorno de protección, que varía en función do ben protexido. Enténdese como contorno de protección, os espazos e construcións próximas aos bens do patrimonio cultural cuxa alteración incida na percepción e comprensión dos valores culturais dos bens no seu contexto ou poida afectar á súa integridade, apreciación ou estudo. Na delimitación destes contornos estarase ao disposto no artigo 12.2 da LPCG.2 Terase en conta que os contornos de protección afectarán ás edificacións coas súas parcelas completas, así como ás fachadas que delimitan os espazos públicos.3 Os contornos de protección delimitaranse seguindo preexistencias do territorio, atendendo á relación dos bens coa área territorial á que pertencen. Establecerase unha delimitación que deberá seguir as pegadas físicas existentes no territorio (límites de parcelas, camiños, muros, cómaros,.), evitando en todo caso liñas xeométricas abstractas.4 Cando varios elementos singulares se articulen nun conxunto, o contorno de protección trazarase a partir dos elementos exteriores do conxunto e abranguendo a totalidade daquel.5 En xeral, os contornos débense estudar de maneira individualizada, non sendo un criterio atinado aplicar estritamente criterios de distancia. As distancias establecidas no punto seguinte para a delimitación xenérica poderán tomarse como punto de partida para a delimitación concreta da contorna dun ben determinado.6 Os contornos de protección para os elementos puntuais que non aparezan delimitados no catálogo, por provir de aparicións posteriores á aprobación definitiva da presente modificación, dentro dos cales é necesaria a autorización citada, estarán constituídas por unha franxa cunha profundidade medida dende o elemento ou vestixio exterior do ben que coincide coas distancias dos contornos subsidiarios fixados polo artigo 38 da LPCG. Estes contornos xenéricos serán de aplicación de forma provisional, en tanto non se delimite o contorno concreto, o cal haberá de cumprir as consideracións expostas anteriormente respecto dos contornos de protección. Artigo 3.- Réxime de autorizacións 1 As intervencións que se pretendan realizar en bens de interese cultural ou catalogados, así como, de ser o caso, no seu contorno de protección ou na súa zona de amortecemento, terán que ser autorizadas pola consellería competente en materia de patrimonio cultural, tendo en conta o seguinte: a) Será necesario o informe nos casos aos que se refire o artigo 34 da LPCG, así como aos indicados no artigo 52 da LPCG. b) Será necesaria autorización, nos casos establecidos nos artigos 39,45,65 e 96 da LPCG. Artigo 4.- Modelos de intervencións 1 Segundo o establecido no Art.40 LPCG, as intervencións nos bens materiais protexidos polo seu valor cultural ou, no seu caso, no seu entorno de protección ou na súa zona de amortecemento poden clasificarse nalgúns dos tipos seguintes: a) Investigación: accións que teñan por obxecto ampliar o coñecemento sobre o ben ou o seu estado de conservación e que afecten directamente ao seu soporte material. Inclúe as accións e procedementos necesarios para elaborar unha diagnose e caracterizar os materiais e os riscos que afecten ao ben. b) Valorización: medidas e accións sobre os bens culturais ou o seu ámbito próximo que teñan por obxecto permitir a súa apreciación, facilitar a súa interpretación e acrecentar a súa difusión, especialmente no ámbito educativo, e a súa función social. c) Mantemento: actividades cotiás, continuas ou periódicas de escasa complexidade técnica sobre o soporte material dos bens ou o seu ámbito próximo para que manteñan as súas características, funcionalidade e lonxevidade, sen que se produza ningunha substitución ou introdución de novos elementos. Procedementos e actuacións de monitorización que teñan por obxecto realizar o seguimento e a medición das lesións, dos axentes de deterioro ou dos posibles factores de risco, e os dirixidos a implantar e desenvolver accións de conservación preventiva. d) Conservación: medidas e accións dirixidas a que os bens conserven as súas características e os seus elementos en adecuadas condicións, que non afecten á súa funcionalidade, ás súas características formais ou ao seu soporte estrutural, polo que non suporán a substitución ou a alteración das súas principais elementos estruturais ou de deseño, pero sí actuacións no seu ámbito co obxecto de evitar as causas principais do seu deterioro. e) Consolidación: accións e medidas dirixidas ao afianzamento, o reforzo ou a substitución de elementos danados ou perdidos para asegurar a estabilidade do ben, preferentemente co uso de materiais e elementos da mesma tipoloxía que os existentes, ou con alteracións menores e parciais dos seus elementos estruturais, respectando as características xerais do ben. f) Restauración: accións para restituír o ben ou as súas partes ó seu debido estado, sempre que se dispoña da documentación suficiente para coñecelo ou interpretalo, con respecto aos seus valores culturais. A restauración pode implicar a eliminación de elementos estraños ou engadidos sen valor cultural ou a recuperación de elementos característicos do ben, conservando a súa funcionalidade e estética. g) Rehabilitación: accións e medidas que teñan por obxecto permitir a recuperación dun uso orixinal perdido ou novo compatible cos valores orixinais dun ben ou dunha parte del, que poden supoñer intervencións puntuais sobre os seus elementos característicos e, excepcionalmente e de maneira xustificada, a modificación ou a introdución de novos elementos imprescindibles para garantir unha adecuada adaptación aos requirimentos funcionais para a súa posta en uso. Inclúense as accións destinadas á adaptación dos bens por razón de accesibilidade. h) Reestruturación: accións de renovación ou transformación en inmobles nos que non se poida garantir o seu mantemento ou o seu uso polas súas malas condicións de conservación ou por deficiencias estruturais e funcionais graves e que poden supoñer unha modificación da súa configuración espacial e a substitución de elementos da súa estrutura, acabado ou outros determinantes da súa tipoloxía, cun alcance puntual, parcial ou xeral. i) Ampliación: accións destinadas a completar en altura ou en planta bens inmobles existentes con criterios de integración compositiva e coherencia formal compatibles e respectuosos cos seus valores culturais preexistentes. j) Reconstrución: acción destinadas a completar un estado previo dos bens arruinados empregando partes orixinais destes, cuxa autenticidade se poida acreditar. Por razóns xustificadas de recomposición, interpretación e correcta lectura do valor cultural ou da imaxe do ben, admitiranse reconstrucións parciais de carácter didáctico ou estrutural que afecten a elementos singulares perfectamente documentados. Artigo 5.- Tipos de bens do patrimonio cultural de Galicia 1 De conformidade co establecido no Art.8 LPCG, o Patrimonio Cultural de Galicia clasifícase como: 2 BENS DE INTERESE CULTURAL. Serán aqueles considerados como Bens de Interese Cultural (BIC), previa incoación do oportuno expediente. Os bens declarados de interese cultural dentro do núcleo rural de Cernadas os seguintes: a) Hórreos e escudos amparados polo decreto 449/1973 e 571/1963. Para definir a antigüidade e así a consideración BIC realizarase un estudo individualizado para elemento. b) En aplicación do disposto no Art.45.1 da LPCG, as intervencións que se realicen no contorno de protección dos bens declarados de interese cultural e catalogados deberán contar coa autorización da consellaría competente en materia de patrimonio cultural cando teñan por obxecto: b)-1 Novas construcións e instalacións de carácter definitivo ou provisional. b)-2 As intervencións de calquera tipo que se manifesten cara ao espazo exterior público ou privado das edificacións existentes. b)-3 As actuacións que afecten a estrutura parcelaria, os elementos configuradores característicos da estrutura territorial tradicional, os espazos libres e a topografía característica do ámbito, incluídos os proxectos de urbanización. b)-4 A implantación ou os cambios de uso que poidan ter incidencia sobre a apreciación dos bens no territorio, incluídas as cortas e as repoboacións forestais. b)-5 As remocións de terras de calquera tipo no contorno de protección dos bens integrantes do patrimonio arqueolóxico.3 BENS CATALOGADOS. Serán aqueles que se incorporen ao Catálogo do patrimonio cultural de Galicia. a) En aplicación do disposto no Art.47.1 da LPCG, na zona de amortecemento poderán realizarse en xeral todo tipo de obras e instalacións fixas ou provisionais e as actividades normais segundo a natureza do solo ou cambiar o seu uso ou destino de conformidade co planeamento sen necesidade da autorización da consellaría competente en materia de patrimonio cultural, excepto que na declaración ou inclusión singularizada se determine o contrario. b) Non obstante, polo seu alcance e o risco de deterioración ou destrución dos seus valores culturais derivados da súa implantación territorial, requirirase a autorización previa da consellaría competente en materia de patrimonio cultural nas seguintes intervencións: b)-1 Grandes explotacións agrícolas, gandeiras ou de acuicultura que deban ser sometidas a trámite ambiental. b)-2 Explotacións extractivas que supoñan unha actividade a ceo aberto do material, as súas instalacións ou entullos. b)-3 Instalacións da industria enerxética como refinarías, centrais térmicas, de combustibles fósiles, hidráulicas, eólicas, solares, nucleares ou de calquera outro tipo de produción, transporte ou depósito. b)-4 Instalacións da industria siderúrxica, mineira, química, téxtil ou papeleira. b)-5 Infraestruturas de transporte e comunicación como estradas, ferrocarril, portos, aeroportos, canles, centros loxísticos ou similares. b)-6 Grandes infraestruturas hidráulicas e de aproveitamento da auga. b)-7 Instalacións de xestión e tratamento de residuos. b)-8 Grandes transformacións da natureza do territorio para a implantación de novos usos. b)-9 Explotacións forestais, agás aquelas que conten cun instrumento de ordenación ou xestión aprobado con informe favorable da consellaría competente en materia de patrimonio cultural. Artigo 6.- Réxime xeral de protección 1 BENS DE INTERESE CULTURAL a) A incoación dun expediente de declaración de ben de interese Cultural (BIC), respecto a un inmoble determinará a suspensión das correspondentes licenzas municipais de parcelamento, edificación e demolición nas zonas afectadas, así como dos efectos das xa outorgadas (Art.17.5 LPCG) b) As obras que por causa de forza maior, interese xeral ou urxencia, tiveran que realizarse con carácter inaprazable precisarán, en todo caso, autorización previa da consellería competente en materia de patrimonio cultural, despois de que o Consello de Xunta determine a súa prevaleza. c) Calquera intervención que pretenda realizarse nun inmoble declarado BIC terá que ser autorizada pola consellería competente en materia de patrimonio cultural, previamente á concesión da licenza municipal. d) Calquera intervención nun inmoble declarado BIC, terá que ir encamiñada a súa conservación e mellora, de acordo cos criterios establecidos no Art.44.1 LPCG.2 BENS CATALOGADOS. Calquera intervención nun inmoble catalogado e no seu contorno, precisará a autorización previa da Consellería de Cultura. Artigo 7.- Niveis de protección 1 Para conseguir unha axeitada protección dos elementos do patrimonio arquitectónico e etnográfico, os bens integrantes do patrimonio arquitectónico inclúense, de acordo cos seus valores, nalgún dos seguintes niveis de protección: a) NIVEL I.- PROTECCIÓN INTEGRAL b) NIVEL II.- PROTECCIÓN ESTRUTURAL c) NIVEL III.- PROTECCIÓN AMBIENTAL Artigo 8.- Nivel I.- Protección integral 1 Ao nivel de protección integral será de aplicación aos elementos aos que se asigna este nivel de protección na correspondente ficha do catálogo.2 Comprende aqueles edificios e construcións que reúnen un excepcional valor arquitectónico ou unha relevante significación cultural.3 Correspóndense con aqueles bens culturais insubstituíbles, que posúen valores obxectivos de carácter arquitectónico, histórico, artístico, cultural ou etnográfico calquera que sexa o seu estado de conservación, con notables ou singulares características de gran valor e rareza que aconsellan a súa conservación total, tanto no exterior coma no interior respecto do estado orixinal.4 ACTUACIÓNS AUTORIZABLES. De conformidade co disposto no Art.42.1 LPCG serán actuacións autorizables en elementos con nivel de protección integral as seguintes: a) As de investigación, valorización, mantemento, conservación, consolidación e restauración. b) As de rehabilitación poderán autorizarse sempre que o proxecto de intervención garanta a conservación dos valores culturais protexidos e que se trate de adaptacións necesarias para adecuar o uso orixinal aos condicionantes actuais de conservación, seguridade, accesibilidade, confortabilidade ou salubridade ou para adecuar o ben a un novo uso compatible cos seus valores culturais que garantan a súa conservación e o acceso público ao mesmo. c) As ampliacións dun ben inmoble, exclusivamente en planta, no marco dunha actuación de rehabilitación, con carácter complementario a esta, sempre que resulten imprescindibles para desenvolver o uso proposto e se resolvan como volumes diferenciados. d) As de reconstrución, de xeito excepcional, cando se utilicen partes, elementos e materiais orixinais dos que se poida probar a súa autenticidade e posición orixinal. Artigo 9.- Nivel II.- Protección estrutural 1 O nivel de protección estrutural será de aplicación aos elementos catalogados aos que se asigna este nivel de protección na ficha correspondente de catálogo.2 Comprende aqueles edificios e bens inmobles con valor histórico, artístico, construtivo, tipolóxico ou arquitectónico suficientemente significativo e que posúen unha elevada calidade na súa conformación arquitectónica global, tanto exterior coma interior, o que determina o seu valor singular e a súa conservación para manter as súas condicións arquitectónicas, tanto volumétricas, estruturais e tipolóxicas coma ambientais, sen prexuízo da cal poidan realizarse obras interiores ou exteriores compatibles con elas e axeitadas ao seu uso e á súa estrutura e función dentro do ámbito do núcleo rural.3 ACTUACIÓN AUTORIZABLES. De conformidade co disposto no Art.42.2 LPCG serán actuacións autorizables en elementos con nivel de protección estrutural as seguintes: a) As de investigación, valorización, mantemento, conservación, restauración, consolidación e rehabilitación. b) A reestruturación puntual ou parcial poderán autorizarse si a través do proxecto de intervención se xustifica a súa necesidade de forma específica e documentada e si se reducen a un alcance limitado sobre os elementos irrecuperables, que deberán ser substituídos por elementos análogos ou coherentes cos orixinais. c) As ampliacións, en planta e en altura, de un ben inmoble no marco de unha actuación de rehabilitación, con carácter complementario a esta, sempre que resulten imprescindibles para desenvolver o uso proposto e que en su deseño se conserven a súa concepción e o seu significado espacial. d) As de reconstrución, de forma excepcional, cando se utilicen partes, elementos e materiais orixinais de os que se poda probar a súa autenticidade e posición orixinal. Artigo 10.- Nivel III.- Protección ambiental 1 O nivel de protección ambiental será de aplicación aos elementos catalogados aos que se asigna este nivel de protección na ficha correspondente de catálogo.2 Comprende aqueles edificios e bens inmobles que, sen ter por si mesmos un valor destacado, son pezas que colaboran á configuración dun espazo ou ambiente urbano característico.3 ACTUACIÓN AUTORIZABLES. De conformidade co disposto no Art.42.3 LPCG serán actuacións autorizables en elementos con nivel de protección estrutural as seguintes: a) As de investigación, mantemento, conservación, consolidación, restauración, rehabilitación e reestruturación parcial ou total. b) As de ampliación, sempre que non supoñan un deterioro ou destrución dos valores culturais que aconsellaran a súa protección. Artigo 11.- Condicións de uso 1 Nos edificios catalogados permítense, en xeral, os usos existentes.2 Tamén se permitirán aqueles usos que supoñan a recuperación dos usos orixinais do edificio e para os que foron proxectados ou construídos, sempre que se xustifique axeitadamente esta circunstancia.3 Nos usos dotacionais de equipamento público ou privado situados en edificios comprendidos nos niveis de protección integral e estrutural, poderán autorizarse cambios de uso, sempre e cando se garanta a salvagarda do ben. Artigo 12.- Intervencións e condicións das actuacións nos contornos de protección 1 En aplicación do disposto no Art.45.1 da LPCG, as intervencións que se realicen no contorno de protección dos bens declarados de interese cultural e catalogados deberán contar coa autorización da consellaría competente en materia de patrimonio cultural cando teñan por obxecto: a) Novas construcións e instalacións de carácter definitivo ou provisional. b) As intervencións de calquera tipo que se manifesten cara ao espazo exterior público ou privado das edificacións existentes. c) As actuacións que afecten a estrutura parcelaria, os elementos configuradores característicos da estrutura territorial tradicional, os espazos libres e a topografía característica do ámbito, incluídos os proxectos de urbanización. d) A implantación ou os cambios de uso que poidan ter incidencia sobre a apreciación dos bens no territorio, incluídas as cortas e as repoboacións forestais. e) As remocións de terras de calquera tipo no contorno de protección dos bens integrantes do patrimonio arqueolóxico.2 As restantes intervencións no contorno de protección non necesitarán autorización previa ao outorgamento de licenza, ben que deberán ser coherentes cos valores xerais do contorno.3 Nos contornos de protección dos elementos catalogados, serán de aplicación as condicións establecidas no artigo 46.2 da LPCG, así como as condicións establecidas nas distintas clases e categorías de chan, comprendidas no interior da delimitación do contorno de protección, coas limitacións seguintes: a) EDIFICACIÓNS E CONSTRUCIÓNS a)-1 Fachadas: As fachadas deberán ser acordes coas características do ámbito de protección en que se encontran en canto a; materiais, tipoloxía, ocos, etc. a)-2 Alturas: As alturas das edificacións deberán permitir a consecución dun ámbito visual coherente e en ningún caso poderán dificultar ou impedir a contemplación dos elementos protexidos. a)-3 Elementos e corpos saíntes das edificacións: Cando non estean expresamente prohibidos, deberán ser coherentes e harmónicos en canto a dimensións, formas e materiais co ámbito de protección no que se encontran. a)-4 Escaparates, e elementos de publicidade e outros: A tipoloxía e materiais dos escaparates, marquesiñas, toldos e publicidade serán coherentes e harmónicos en canto ás súas dimensións, formas, materiais e contido co ámbito de protección no que se encontran. b) CERCAS E CERRAMENTOS b)-1 Os cerramentos poderán ser opacos ata unha altura de 1,50 m e o resto con materiais que non impidan a contemplación dos elementos protexidos. b)-2 Na formación de portais de acceso, poderá chegarse ata unha altura máxima de 2,50 metros, nunha lonxitude que non supere os 3,00 metros de fronte, para evitar a rotura co ámbito visual do ben protexido e o seu ámbito. b)-3 Nos cerramentos perimetrais dos lindeiros que non sexan fronte de parcela, a altura do peche non poderá superar 1,50 metros, para evitar a rotura co ámbito visual do ben protexido e o seu ámbito. b)-4 Prohíbense nas novas construcións, as bufardas e elementos alleos á tipoloxía da zona. c) VÍAS E CAMIÑOS c)-1 Ampliación de camiños: no caso de ampliación de camiños existentes, nas áreas de protección de elementos catalogados, que afecten ao solo de núcleo rural, manterase o carácter tradicional destes viais e en ningún caso se poderán prever ampliacións de camiños que afecten a elementos protexidos de interese etnográfico (hórreo, palleiros, secadoiros), muros tradicionais ou camiños. c)-2 Firmes: calquera intervención no firme dos viais existentes na área de protección dos elementos catalogados, en só de núcleo rural, responderá en canto a pavimentos e trazado ás características tradicionais da zona. d) INFRAESTRUTURAS DE SERVIZOS, EN AREAS DE PROTECCIÓN DE ELEMENTOS CATALOGADOS. d)-1 Minimizarase o impacto das infraestruturas de servizo, prohibíndose os tendidos aéreos. d)-2 Con carácter xeral prohíbense nos ámbitos dos bens protexidos as instalacións eléctricas, telefónicas, e calquera outras de carácter exterior, tanto aéreas como apegadas a fachadas, que terán que ser soterradas. Poderán exceptuarse desta prohibición aqueles casos nos que o soterramento presente dificultades técnicas insalvables ou poidan supoñer danos no conxunto ou ben a protexer. d)-3 As pantallas de recepción de ondas, antenas de televisión e dispositivos similares situaranse en lugares que non distorsionen a imaxe do conxunto ou poñan en perigo entórnoo do ben protexido. A Coruña, marzo de 2018 Asdo. Beatriz García Becerra Arquitecta